Եվգենի Պլատով

Եվգենի Պլատով (ռուս.՝ Евге́ний Арка́дьевич Пла́тов, օգոստոսի 7, 1967(1967-08-07), Օդեսա, Ուկրաինական ԽՍՀ, ԽՍՀՄ), խորհրդային, ուկրաինական և ռուս գեղասահորդ։ Ներկա պահին կանադացի գեղասահորդներ Տեսսա Վիրտի և Սքոթթ Մոիրի հետ (2010 թվականին՝ Վանկուվերում և 2018 թվականին՝ Պխյոնչխանում՝ օլիմպիական չեմպիոն անհատական ​​մրցույթում) արժանացել է անհատական ​​մրցույթում երկու օլիմպիական ոսկե մեդալների (1994 և 1998 թվականներ)։ Նատալյա Լինիչուկի ղեկավարությամբ հանդես է եկել Օքսաննա Գրիշչուկի հետ։ Նրանք՝ աշխարհի քառակի չեմպիոններ, Եվրոպայի եռակի չեմպիոններ, Գրան-Պրիի եզրափակչի կրկնակի հաղթողներ, ինչպես նաև Ռուսաստանի և ԽՍՀՄ չեմպիոններ։ Ավելի վաղ, հանդես գալով Ելենա Կրիկանովայի հետ, Եվգենի Պլատովը դարձել է աշխարհի եռակի չեմպիոն պատանիների կարգում (1984-1986թթ. անընդմեջ)։


== Կենսագրություն ==


===== Սիրողական կարիերա =====
Գեղասահքով սկսել է զբաղվել 1974 թվականից՝ Օդեսայում՝ «Ավանգարդ» սահադաշտում։ Առաջին մարզիչը՝ Բորիս Ռուբլյով։ Առաջին զուգընկերուհին՝ Ելենա Կրիկանովա։ Նրա հետ Եվգենի Պլատովը երեք անգամ անընդմեջ հաղթել է պատանիների աշխարհի առաջնությանը, որին նրանք մասնակցում էին։
Եվգենիի հաջորդ զուգընկերուհին Լարիսա Ֆեդորինովան էր, ում հետ նրանք հասել էին «չափահասի» մակարդակի։ Այս զույգը երկու անգամ անընդմեջ ԽՍՀՄ առաջնություններում դարձել է չորրորդը։
1989 թվականին Պլատովը զույգ է կազմում Օքսաննա Գրիշչուկի հետ։


===== Պրոֆեսիոնալ կարիերա =====
1998 թվականի Օլիմպիական խաղերի երկրորդ հաղթանակից հետո Օքսաննա Գրիշչուկի հետ կազմած զույգը բաժանվեց։ Օքսաննան փորձում էր նվաճել Հոլիվուդը, իսկ Եվգենին զույգ կազմեց Մայա Ուսովայի հետ, և նոր զույգը սկսեց հանդես գալ պրոֆեսիոնալ սառույցի վրա։ Մարզվում էին Տատյանա Տարասովայի ղեկավարությամբ։ Հաղթեցին աշխարհի առաջնությունը պրոֆեսիոնալների կարգում։
2006 թվականին մասնակցել է Ռոսիա 1 հեռուստաընկերության «Պարեր սառույցի վրա» շոուին, որտեղ էլ հանդես է եկել դերասան և մոդել Աննա Ազարովայի հետ։


===== Մարզչական գործունեություն =====
Մայա Ուսովայի հետ, զուգահեռ ելույթ ունենալով պրոֆեսիանալ շոուներում, 2001-2004թթ. Սիմսբերիում (Կոնեկտիկուտ, ԱՄՆ) աշխատում է որպես Տատյանա Տարասովայի օգնական։ Նա օգնել է մարզելու օլիմպիական չեմպիոնուհի Շիզուկու Արակավային, ինչպես նաև աշխատել է Սաշա Կոենի և Ջոննի Վեիրի հետ (երբ նա խորհրդակցում էր Տարասովայի մոտ)։
Տարասովայի Ռուսաստան վերադառնալուց հետո սկսում է ինքնուրույն աշխատել ԱՄՆ-ում։ Համատեղ աշխատել է Ալեքսանդր Ժուլինի հետ, օգնել է կազմել օլիմպիական ծրագրեր Տատյանա Նավկայի և Ռոման Կոստոմարովի համար։ Համագործակցել է Նիկոլայ Մորոզովի հետ։
Աշխատել է Իսրայելի գեղասահքի հավաքականի հետ։ Մասնավորապես նա եղել է Գալիտ Հայթ/ՍԵրգեյ Սախնովսկի և Ալեքսանդրա Զարետցկայա/Ռոման Զարեցկի պարային զույգերի մարզիչը։
Ներկա պահին նրա ամենահայտնի սաներն են համարվում բրիտանական պարային զույգը՝ Շինեդ և Ջոն Քերրիները։
Աշխատոևմ է «Princeton Sports Center» սառույցի վրա՝ Նյու Ջերսի, ԱՄՆ։


== Անձնական կյանք ==
1992 թվականին ամուսնացել է դերասանուհի Մարիա Անիկանովայի հետ։ Միասին ապրել են երեք տարի և ամուսնալուծվել 1995 թվականին։


== Պարգևներ ==
Շքանշան «Հայրենիքին մատուցած ծառայությունների համար» III աստիճանի  (փետրվարի 27, 1998 թվական)՝ 1998 թ. XVIII Ձմեռային օլիմպիական խաղերում սպորտի, քաջության և հերոսության բարձր նվաճումների համար
Պատվո շքանշան (ապրիլի 22, 1994 թվական)՝ 1994 թ. XVII ձմեռային օլիմպիական խաղերում սպորտային բարձր նվաճումների համար
Ռուսաստանի սպորտի վաստակավոր վարպետ (1994 թվական)


== Ծրագրեր ==
Օ. Գրիշչուկի հետՄ. ՈՒսովայի հետ


== Սպորտային ձեռքբերումներ ==


===== Սիրողական. =====
Օ. Գրիշչուկի հետԼ. Ֆեդորինովայի հետԵ. Կրիկանովայի հետ


===== Պրոֆեսիոնալների կարգում =====
Մ. ՈՒսովայի հետ


== Ծանոթագրություններ ==


== Արտաքին հղումներ ==
Профиль на сайте В.Соловьёва
Неофициальный сайт Е.Платова (ռուս.),(անգլ.)
Страничка Евгения Платова на сайте Израильской федерации фигурного катания Archived 2007-10-13 at the Wayback Machine.